
ETTEPANEK VÕTTA VASTU EUROOPA PARLAMENDI OTSUS
ettepaneku kohta nimetada ametisse Euroopa Pangandusjärelevalve eesistuja
(N10-0004/2026 – C10‑0020/2026 – 2026/0802(NLE))
(Nõusolek)
Euroopa Parlament,
–	võttes arvesse Euroopa Pangandusjärelevalve eesistuja ametikohale kvalifitseeruvate kandidaatide nimekirja, mille on koostanud asutuse järelevalvenõukogu,
–	võttes arvesse nõukogu 4. veebruari 2026. aasta kirja, milles tehakse ettepanek nimetada François-Louis Michaud Euroopa Pangandusjärelevalve eesistujaks (C10-0020/2026),
–	võttes arvesse Euroopa Parlamendi ja nõukogu 24. novembri 2010. aasta määruse (EL) nr 1093/2010 (millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ)[footnoteRef:1] artikli 48 lõikeid 2 ja 3, [1:  ELT L 331, 15.12.2010, lk 12, ELI: http://data.europa.eu/eli/reg/2010/1093/oj.] 

–	võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele[footnoteRef:2], [2:  ELT C 23, 21.1.2021, lk 105.] 

–	võttes arvesse oma 16. jaanuari 2020. aasta resolutsiooni majandus- ja rahaliidu institutsioonide ja asutuste kohta: huvide konflikti ennetamine pärast avalikus sektoris töötamist[footnoteRef:3], [3:  Vastuvõetud tekstid, P9_TA(2020)0017.] 

–	võttes arvesse kodukorra artiklit 135,
–	võttes arvesse majandus- ja rahanduskomisjoni raportit (A10-0000/2026),
A.	arvestades, et Euroopa Pangandusjärelevalve praegune eesistuja astus 31. jaanuaril 2026 tagasi;
B.	arvestades, et määruse (EL) nr 1093/2010 artikli 48 lõikes 2 on sätestatud, et Euroopa Pangandusjärelevalve eesistuja valitakse soolise tasakaalu põhimõtet arvesse võtva avaliku valikumenetluse raames, võttes arvesse pädevust, oskusi ning teadmisi finantsasutuste ja finantsturgude kohta ning kogemusi finantsjärelevalve ja -regulatsiooni valdkonnas;
C.	arvestades, et 4. veebruaril 2026 tegi nõukogu kooskõlas määruse (EL) nr 1093/2010 artikli 48 lõigetega 2 ja 3 ettepaneku nimetada Euroopa Pangandusjärelevalve eesistujaks viieaastaseks ametiajaks François-Louis Michaud, kui Euroopa Parlament selle kinnitab;
D.	arvestades, et 25. veebruaril 2026. aastal korraldas majandus- ja rahanduskomisjon François-Louis Michaud’ ärakuulamise, kus ta esines avasõnavõtuga ja vastas seejärel komisjoni liikmete küsimustele;
1.	[annab nõusoleku / ei anna nõusolekut] François-Louis Michaud’ nimetamiseks Euroopa Pangandusjärelevalve eesistujaks [ja palub ettepaneku tagasi võtta ning esitada uue ettepaneku];
2.	teeb presidendile ülesandeks edastada käesolev otsus nõukogule, komisjonile, Euroopa Pangandusjärelevalvele ning liikmesriikide valitsustele.

Majandus- ja rahanduskomisjon koostas käesoleva raporti Euroopa Parlamendile määrusega (EL) nr 1093/2010, eelkõige selle artikliga 48 antud volituste alusel ning vastavalt majandus- ja rahanduskomisjoni kehtestatud korrale, mis käsitleb ametissenimetamisi majandus- ja rahandusvaldkonna reguleerivates ja järelevalveasutustes.

<FootprintIntro>Raportöör kinnitab oma ainuvastutusel, et ei kasutanud oma raportis mingit sisendmaterjali huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:4] kohaldamisalasse, ega kolmandate riikide ametiasutuste, sealhulgas nende diplomaatiliste esinduste ja saatkondade esindajatelt, kes tuleks kodukorra I lisa artikli 8 kohaselt loetleda käesolevas lisas.</FootprintIntro> [4:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

